**Străfulgerat de vise**

*Trandafir Simpetru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu mă priveşti, iubito ,

cum adun flăcări sterpe

din steaua polară

trist şi singur

pescar nocturn

pe insule singuratice

a lacrimii de vară .

Paianjenul trece

pe lângă mine

de aburi înfăşurat

peste rădăcina smulsă

din dureri şi arşiţi

a pădurii împietrite

lângă ultima taină .

Visam să zbor

spre ţărmuri necunoscute

prin lumina speranţei

străfulgerat de vise

mugur de salcie

peste frunzişul crud

unde s- au rătăcit stelele

prin pustiul îndepărtat .